Eva Miranda

Eva Miranda Galcerán é unha matemática catalá especializada en sistemas dinámicos, especialmente en xeometría simpléctica.

A súa investigación inclúe traballos con Victor Guillemin sobre as matemáticas subxacentes ao problema dos tres corpos na mecánica celeste.

 Educación 
Licenciada en álxebra e xeometría pola Universidade de Barcelona en 1999, Miranda obtivo o seu doutoramento en 2003 coa tese Sobre a linealización simpléctica de foliacións lagrangianas singulares, dirixida por Carles Currás Bosch.

Foi profesora axudante na Universidade de Barcelona de 2001 a 2006 e investigadora posdoutoral na Universidade de Toulouse de 2004 a 2007. Entre 2007 e 2009, foi investigadora Juan de la Cierva na Universidade Autónoma de Barcelona, e en 2009 incorporouse ao Departamento de Matemáticas da Universidade Politécnica de Cataluña. Desde 2016 dirixe o Laboratorio de Xeometría e Sistemas Dinámicos da UPC, onde é profesora catedrática desde 2018.

 Recoñecementos 
Miranda gañou o Premio da Academia do Instituto Catalán de Investigación e Estudos Avanzados (ICREA) en 2016 e converteuse en profesora da Academia ICREA na Universidade Politécnica de Cataluña en 2017.

Ese mesmo ano, Miranda converteuse na primeira matemática española e na segunda muller despois de Hélène Esnault en gañar unha Cátedra de Excelencia da Fundación de Ciencias Matemáticas de París.

Miranda foi unha das conferenciantes convidadas no oitavo Congreso Europeo de Matemáticos de 2020.

En 2021 recibiu de novo o Premio Icrea Academia e, en 2022, o Premio Friedrich Wilhelm Bessel da Fundación Alexander Von Humboldt. 

Foi nomeada "Hardy Lecturer 2023" pola Sociedade Matemática de Londres.

En decembro de 2022 foille outorgado o Premio François Deruyts da Real Academia Belga, que se outorga cada catro anos.

A matemática reuseña foi a encargada de pronunciar o pregón das Festas de Sant Pere de 2024.

En 2024, Miranda apareceu nas carcasas das calculadoras Casio, como parte do proxecto da Generalitat de Cataluña e Casio concibido por Nicolás Atanes, Descubre Cataluña a través dunha lente matemática. Miranda aparece na ruta de Lleida.

En 2025 admitiu ser seareira do equipo da Liga Matemática GaUB.

 Notas 

Categoría:Nados en Reus
Categoría:Profesores da Universidade de Barcelona
Categoría:Alumnos da Universidade de Barcelona